cyanic-selkie/wikianc huggingface dataset:
Human Action
Raamatu sisu
Raamatut käsitletakse kui traktaati ehk arutlevat uurimust inimtegevuse ja majanduse kallal tuginedes tugevalt prakseoloogiale. Raamat algab selgitustega majanduse kohta ning raamatut on võimalik jagada seitsmeks suureks osaks. Paljud raamatus välja toodavad faktid võivad olla ilmselged ja enesestmõistetavad, aga kuna tegemist on põhjaliku traktaadiga, siis peab ka kõige ilmselgemad faktid välja tooma, millele majandus tugineb, et ennast üleval pidada.
Esimene osa
Mises defineerib esimeses raamatu osas ära inimtegevuse ning ütleb, et selleks on käitumine, millel on kindel siht ja eesmärk, ehk inimtahe on muudetud teoks. Mises arutleb sellel teemal pikemalt, küsides ja hiljem vastates küsimusele, miks inimene tegutseb ja käitub? Vastuseks on, et inimene on väga innukas ja soovib vahetada hetkese olukorra parema vastu, ehk inimene, kes ei ole hetkese olukorraga rahul on nõus tegutsema, et muuta enda olukord eelistatuma vastu. Mises järeldab sellest, et kui inimene oleks enda olukorraga rahul, siis ei oleks tal põhjust käitumiseks, tal ei oleks soove ega tahtmisi, ta oleks ideaalselt õnnelik ning käitumise asemel elaks ta lihtsalt ilma muredeta. Selleks, et inimene käituks on vaja veel ühte tingimust, milleks on ettekujutus, et inimese käitumine muudab olukorra paremaks, kui inimene ei arva, et käitumise tagajärjel olukord paraneks, siis inimene ei käituks. Mises põhjendab esimeses osas veel, et majandus peab uurima inimtegevust. Selle väite põhjenduseks ütleb Mises, et kaubad ja vara ei ole mitte looduslikud nähtused, vaid need on inimkäitumise ja inimloomuse aluseks ning inimene, kes soovib selliste teemadega tegeleda ei tohiks vaadata välist maailma, vaid peab vastused leidma hoopis inimese käitumisest. Viimase tähelepanekuna toob Mises esile nähtuse, et inimesed eelistavad puhkamist töötamisele, mille tunnustamine on majanduses äärmiselt tähtis.
Katallaktika
Katallaktika on prakseoloogiline teooria, mille eesmärgiks on analüüsida kõiki tegevusi ja uurida välja hindade kujunemine ning moment, mil inimene teeb hindade suhtes enda valiku. Katallaktika uurib, miks hinnad on sellised nagu nad on, mitte millised hinnad peaksid olema. Katallaktika seaduste eesmärgiks ei ole väärtushinnangud, vaid objektiivne ja universaalne valiidsus.
Osula Pühaliistu tamm
Osula Pühaliistu tamm on pühapuu Võrumaal Urvaste kihelkonna Osula külas.
Michael VIII Palaiologos
Lapsepõlv
Michael Palaiologos oli megas domestikos Andronikos Palaiologose ja keiser Alexios III Angelose tütre Theodora Angelina Palaiologina poeg. Deno John (kreeka keeles Konstantinos) Giannakopoulose järgi põlvnes Michael kõigist kolmest keiserlikust perekonnast, kes Bütsantsi enne Konstantinoopoli langemist 1204. aastal valitsesid. Tema emal polnud ilmselt Michaeli varajases elus erilist rolli, sest vähemalt mõnda aega kasvatas teda kümme aastat vanem õde Martha, kes oli megas domestikos Nikephoros Tarchaneiotese abikaasa.
Noorus ja mõjuvõimu kasv
Michael Palaiologos pääses kõrge sünnipärase positsiooni tõttu juba noorukina Nikaia õukonda, kus saavutas ruttu suure populaarsuse. Selle võitmiseks kasutas Michael kõiki võimalikke vahendeid, näiteks meelitamist ja hirmutamist. Sedasi saavutas ta juba keiser Johannes III valitsusajal kaaluka positsiooni. Isa juhtimisel teenis ta Traakias Melniki ja Serrese linnade kubernerina. Kuid 1253. aasta sügisel süüdistati Michaeli keiser Johannes III Vatatzese vastases vandenõus. Tõenäoliselt oli tegu kuulujutuga ning seda levitasid Michaeli vaenlased, kes soovisid temast lahti saada. Keiser aga käskis alustada õigusemõistmist. Philadelphia metropoliit Phokas, kes oli Michaeli suhtes negatiivselt meelestatud, soovitas kasutada tulega järeleproovimist ehk jumalakohut, mis seisnenuks selles, et süüalune peab käes hoidma tulikuuma rauda. Palaiologos ütles väidetavalt seepeale nii: "Nii saab proovile panna vaid pühakuid, kes suudavad sooritada imesid, mina aga olen patune. Kui püha mees – metropoliit – ulatab mulle oma käega tulest võetud rauatüki, siis võtan ma selle vastu." Sellega pääses Michael karistusest, sest vaimulik ei soovinud rauda puutuda.
Georgios Mouzaloni kukutamine
Keiser Theodoros II Dukas Laskaris suri 1258. aasta 16. augustil. Kõigest mõned päevad hiljem sepitseti Michael Palaiologose juhtimisel asevalitseja ja Theodorose alaealise poja Johannes IV hooldaja Georgios Mouzaloni vastu vandenõud. Kuigi Theodoros II oli lasknud oma surivoodil pühalikult kõigil tähtsamatel aadlikel Georgiosele truudust vanduda. Mouzalon mõistis hästi, et ta pole aristokraatide seas populaarne ning teda kadestatakse. Asevalitseja viis Johannese pärast kroonimist varjule suveresidentsi, kus oli hoiul ka riigikassa. Peagi sai Georgios aru, et võimu tal enda käes hoida ei õnnestu. Ta teatas ametlikult oma soovist loobuda hooldaja "raskest koormast". Vandeseltslased olid selleks ajaks juba tugeva aluse enda tegevusele loonud. Neid ei rahuldanud enam Georgiose taandumine. Selle stsenaariumi järgi oleks Mouzalon säilitanud vähemalt osalise mõju riigijuhtimisele. Umbes üheksandal päeval pärast keiser Theodoros II surma peeti kloostris, Theodorose haual, mälestusjumalateenistus, kuhu saabusid ka uus valitseja Johannes IV, tema hooldaja Mouzalon ja teised ametiisikud. Vandeseltslased olid eeltööna levitanud sõdurite seas jutte, et asevalitseja hoiab keisrit sisuliselt vangistuses, mistõttu hakkasid nad jumalateenistuse ajal lärmama ja nõudma keisri nägemist. Peagi tungisid osad sõdurid kirikusse, kus Georgios püüdis end altarisse peita, kuid ta võeti kinni ning tapeti. Pärast seda hakkasid vandenõulased levitama jutte, et nad kõrvaldasid mehe, kes oli põhjustanud keiser Theodorose surma ning võtnud tema järeltulija vabaduse. Vandenõulased andsid ka käsu tugevdada Johannes IV valvet, mille eesmärgiks oli hoida teda oma kontrolli all.
Tõus regendiks ja kaaskeisriks
Michael oli lubanud oma toetajatele võidelda moraalsete väärtuste eest ning tõsta kiriku tähtsust. Ta lubas edutada ka väärikaid ametnikke ja hoolitseda, et kohtutes valitseks õiglus. Michael lubas palgatõusu nii sõduritele kui haritlastele. Samuti loobus Michael pealekaebajate uskumisest ja tuleproovidest. Kõiki neid kinnitas ta ka kirjalikult.
Charles I d'Anjou
Michael VIII Palaiologos ja Charles I d'Anjou olid mitmel moel sarnased. Bütsantsi ajaloolane Nikephoros Gregoras koostas kahe mehe võrdluse:"Charles, keda ajendasid suured ambitsioonid, istutas oma mõtetesse justkui seemne Konstantinoopoli vallitamise osas. Linnavalitsejana oleks ta taastanud kogu nii-öelda Julius Caesari ja Augustuse monarhia. Seejuures ei jäänud ta ainult planeerimise juurde, vaid asus oma mõtteid tegudeks muutma. Charles ületas oma loomult ja intelligentsuse poolest eelkäijaid... Siiski ei suutnud ei Charles ega Michael teineteise vastu midagi edukalt lõpuni viia. Mõlema poole jõud olid pikalt väga tasavägised, mistõttu arvasid kaasaegsed, et ilma Michael VIII juhtimiseta oleks impeeriumil tulnud Sitsiiliale alistuda ja ka vastupidi. Ilma Charles I oleks Sitsiilia ilmselt allunud Konstantinoopolile."Samal ajal pidi keiser vastu seisma ka katsumustele impeeriumi piiril Aasias. Kuigi nii bütsantslased kui türklased-seldžukid austasid riikidevahelist rahulepingut, hakkasid türgi rändrahvad imbuma Bütsantsi aladele. Keisririigi väed olid aga hõivatud läänes, mistõttu ei suutnud Bütsants sellele potentsiaalsele ohule organiseeritult reageerida. Ajaloolane Speros Vryonis juhib tähelepanu ka asjaolule, et keisri sammud Johannes IV Laskarise vastu võõrandasid paljusid Bitüünia ja teiste maapiirkondade kreeklasi Konstantinoopolist, mis nõrgestas riigikaitset. 1269. aastal saatis keiser oma venna, despoot Johannes Palaiologose Bütsantsi Lõuna-Anatooliasse, et puhastada Meandri ja Kaystrose jõgede orud türklastest, kes aga taganesid enne bütsantslaste jõudmist. Johannes suundus seejärel taas rindele Euroopas, mida türklased ära kasutasid. Nad jätkasid oma vallutust ja asumist Bütsantsi aladele. 1269. aastaks olid mitmed Kaarias asuvad linnad kindlalt türklaste käes.
Sitsiila vesprid
Charles oli koondanud palju suurema sõjalise jõu, millist Michael poleks võimeline olnud koguma. 13.-14. sajandil elanud Veneetsia riigitegelase Marino Sanudo sõnul oli Charlesil Sitsiilas 100 laeva ning veel 300 Napolis, Provence'is ja Kreeka aladel, mis pidid kandma vähemalt 8000 ratsaväelast. 1281. aasta 28. oktoobrile dateeritud Prantsusmaalt pärit dokument loetleb sõjakäiguks kogutud tööriista, nende seas 2000 rauast kõblast, 3000 rauast vaia, sepavasarad kivide purustamiseks, köied, raudlabidad, kirved, katlad pigi keetmiseks. Teine dokument viitab korraldusele tarnida 4000 raudvaia, mida toodeti Veneetsias. Kolmas koosneb ühe Pisa kaupmehe juhistest 2500 eri suurusega kilbi jaoks, mis peavad olema kaunistatud kuninglike liiliatega. Charlesil oli palju liitlasi. Lisaks Prantsusmaa ja Ungari kuningatele, kellega ta oli sugulussidemetes, olid tema liitlased ka Serbia, Bulgaaria, Epeiros, Veneetsia ja Bütsantsi dissidendid. pisi|Aragoni kuninga Pedro III saabumine 1282. aastal Sitsiiliasse. Kuningat saadavad tema abikaasa ja teenijannad. Michaelil oli raske leida liitlasi. Ajaloolane Donald Nicol loetleb nende sekka Mamelukkide Egiptuse sultani Baibarsi, kes nõustus oma laevu laenama ja Kuldhordi, kes lubasid Bulgaarial "silma peal hoida". Keiser saatis ka oma saadikud Saksa kuninga Rudolf I von Habsburgi õukonda, kuid see ei kujunenud edukaks. Aragóni kuningas Pedro III (1276–1285) oli Bütsantsi saadikutest rohkem huvitatud. Väidetavalt oli Pedro abikaasa Constanza oli Sitsiilia kuninga Manfredi, kelle Charles d'Anjou oli kukutanud, tütar ning seega pidas Aragón teda usurpaatoriks ning Constanzat Sitsiilia õigusjärgseks valitsejaks. See oleks viinud Sitsiilia valdused Aragóni krooni alla. Aragón võttis vastu ka Sitsiila põgenikke ja dissidente, kellest tuntuim oli Giovanni da Procida, kellest sai Pedro kuningliku kantselei sekretär. Siiski asus Aragón Vahemere teises otsas, Bütsantsist kaugel.
Perekond
pisi|Reproduktsioon kadunud Bütsantsi miniatuurist Peribleptose kloostris, Mystras, mis kujutab Michael VIII koos Theodora ja Konstantinosega Michael VIII Palaiologos abiellus 1253. aastal Theodora Palaiologinaga, kes oli keiser Johannes III Dukas Vatatzese venna lapselaps. Theodora jäi lapsena orvuks, mistõttu kasvatas teda vanaonu, keiser Johannes III, kes kaasaegsete sõnul armastas teda kui oma tütart. Keiser pani ta paari Michael Palaiologosega. Bütsantsi aadlinaistel oli tavaks rajada endale või oma lähedastele, näiteks tütardele, kloostreid. Palaiologoste perioodist tuntuima sakraalehitise, Lipsi kloostri, lasi taastada keisrinna Theodora. Tänapäeval on tegemist Fenâri Îsâ mošeega. Lisaks ehitisele taastas keisrinna ka typikon 'i ehk kloostrireeglistiku ja kloostri juurde kuuluva kiriku lõunapoolse juurdeehituse, mis oli kavandatud palaiologoste perekonna mausoleumiks. Michael VIII ja Theodoral oli kaheksa last:
Kierbedźi sild
Silla rajamine
Tarinduselt oli see kuueavaline metallsõrestiksild all asuva sõiduteega. Sillete skeem: 6×74,7 m.
Karometer
Karometer on eesti perekonnanimi.
1. jaanuaril 2019 oli perekonnanimega Karometer Eestis 12 inimest.
Kaja Peterson
Teadustöö
Uurimisvaldkonnad: bioloogiline mitmekesisus; looduskaitsepoliitika; maakasutuse bioloogilised aspektid; keskkonnamõju hindamise ja keskkonnaauditeerimise metoodika; säästev areng. Keskkonnamõjude hindamise litsentsitud ekspert (aastast 2001). Eesti Looduseuurijate Seltsi (1981) ja Eesti Ornitoloogiaühingu (1994) liige, Tallinna Linnuklubi asutajaliige (2002). Üle 30 teadustrükise.
Šilalė rajoon
pisi|tühi|Šilalė rajooni omavalitsused
Kiidjärve külastuskeskus
Kiidjärve külastuskeskus (ka Kiidjärve looduskeskus) on piirkonna loodust, metsandust ja pärandkultuuri tutvustav keskus Põlvamaal Põlva vallas Kiidjärve külas Ahja jõe kaldal. Keskust haldab Riigimetsa Majandamise Keskus (RMK).
Kajar
Kajari nimepäev on 5. juuli.
Gaziantepi 20. augusti 2016 enesetapurünnak
Plahvatus toimus Gaziantepis Sahinbey linnajaos, kus elab palju kurde. Pühapäeval, 21. augustil tegi Türgi president Recep Tayyip Erdogan avalduse, milles teatas, et plahvatuse taga on tõenäoliselt ISIS; lisades, et pole vahet USA-s elava jutlustaja Fethullah Güleni, Kurdistani Töölispartei (PKK) ja rünnaku tõenäolise korraldaja DAESHi vahel. Samuti teatas Recep Tayyip Erdogan, et enesetaputerrorist oli alaealine, vanuses 12–14 aastat.
Nordic Fibreboard AS
2007. aastal eraldati kontsernist kinnisvaraarendus Pärnu linnas, jagunenud äriühing kannab nimetust AS Trigon Property Development. Endise puidu- ja mööblitootmisettevõte eraldati uude ettevõttesse, mille nimeks jäi AS Viisnurk.
2019. aasta sügisel võõrandati mööblitehas Skano Furniture Factory OÜ ning lõpetati mööbli jae- ja hulgimüük.
Maria Ressa
Ta on veebiuudiste portaali Rappler kaasasutaja, tegevjuht ja peatoimetaja ning CNN Internationali Kagu-Aasia uuriv reporter.
Varniai Peeter-Pauli kirik
Varasem ajalugu
Vytautas rajas aastal 1417 Medininkai piiskopkonna, juba samal aastal valmis katedraal ja see õnnistati sisse. Aastal 1418 põletasid ülestõusnud selle maha. Aastal 1421 see taastati.
Aastal 1464 ehitati vana asemele uus kirikuhoone. Aastal 1469 hakkas selle juures tegutsema kihelkonnakool. Aastal 1535 põles ka see hoone maha. Järgmine hoone valmis aastal 1555, seejärel tuli uus katedraal ehitada aastal 1614. See viimane põles maha aastal 1680.
Pál Losonczi
Pál Losonczi oli pärit vaesest talupoja perekonnast. Ta töötas põllutöölisena ja oli aastatel 1945–1948 väiketalupidaja. 1945. aastal astus ta Ungari Kommunistlikku Parteisse. Aastatel 1948–1960 juhatas Pál Losonczi enda asutatud põllumajanduskooperatiivi. Töö kõrval lõpetas ta gümnaasiumi ja lõpetas 1957. aastal kaugõppes põllumajanduskõrgkooli. 1953. aastal valiti ta Ungari Riigikokku. 1954. aastal sai ta Ungari Töötajate Partei Keskkomitee liikmekandidaadiks ja 1957. aastal Ungari Sotsialistlik Töölispartei Keskkomitee liikmeks. 1960–1967 oli Pál Losonczi Ungari Rahvavabariigi põllumajandusminister. 1975–1987 oli ta Ungari Sotsialistliku Töölispartei Keskkomitee Poliitbüroo liige.
Varniai Peeter-Pauli kirik
Praegune hoone
Aastal 1840 nimetasid tsaarivõimud Žemitija piiskopkonna ümber Telšiai piiskopkonnaks, ent paavst seda otsust ametlikult ei tunnistanud. Jaanuariülestõusu viidi tsaarivõimude initsiatiivil piiskopkonna keskus Varniaist üle Kaunasesse. Telšiaisse. Nii sai katedraalist aastal 1864 üks kahest Varniais asuvast kihelkonnakirikust, mis teenindas Varnelė vasakkalda katoliiklasi. Linn põles taas aastal 1864; selle käigus sai kannatada ka kirikus asunud piiskopkonna arhiiv; säilinud osa viidi sealt minema.
Armin Laschet
Isiklikku
Ta on aastast 1985 abielus Susanne Malangré'ga, neil on kaks poega ja tütar. Usutunnistuse poolest on ta katoliiklane. Ta valdab vabalt prantsuse keelt.
Kärbesõis
Tolmeldamine
Õitel on küljes nõrk lõhn, mis sarnaneb mõnede putukate suguküpsete emasloomade lõhnaga. Kärbesõie tolmeldajad on metsmesilased, erakherilased ja kaevurherilased (harva ka mardikad), mistõttu meenutab õie lõhn nende putukate (kiletiivaliste Goryotes ja Argogoryotes) suguferomooni. Aroom meelitab kohale isased putukad, kes petlikult arvavad, et tegu on emastega. Lisaks lõhnale mängib olulist rolli ka taime välimus, mis matkib putuka kehaosi – emakas putukapead, erinevad õiekattelehed putuka kehaosi ja läikivad kühmukesed silmi. Lõhna ja välimuse perfektne kombinatsioon kindlustab parima võimaliku tolmlemise. Katsete tulemuste põhjal on kõige mõjutavam tegur huule eri piirkondadest levivad n-alkaanid ja n-alkeenid.
Ignati
Tavakasutuses on Ignati Venemaal alati olnud harvaesinev eesnimi. Kõige enam on seda kasutanud vaimuliku nimena õigeusu mungad. Eestis oli 2019. aasta 1. jaanuari seisuga eesnimi Ignati 16 mehel.
Hutita ohvrikivi
Hutita ohvrikivi on ohvrikivi Võrumaal Urvaste kihelkonna Hutita külas.
30 Hudson Yards
Vaata ka
pisi|vasakul|Hudson Yards pisi|Vaateplatvorm The Edge, kust avaneb vaade lõunasse
Kaar (arhitektuur)
Kaare sisejõud
Ühtlaselt jaotunud külgsuunalise survega kaart (ainult survejõud) võib käsitleda vastandina vabalt rippuvale ahelale, milles valitsevad ainult tõmbejõud. Sisejõudude tasakaalustatuselt ideaalne kaarekuju on 180 kraadi võrra pööratud aheljoon. Poolringikujuline sillakaar on sellele ideaalile kaunis lähedal.
Saaremaa sõrmkäpp
Saaremaa sõrmkäpp on haruldane ja vähe uuritud endeem, mis on sarnaselt balti sõrmkäpaga hübriidset päritolu.
Miinilõhkaja
Ajalugu
Sagedamini kasutati miinilõhkajaid ehk miinitõkkeläbistajaid (saksa keeles: Sperrbrecher, vene keeles: ми́нный прорыва́тель) II maailmasõja ajal. Need olid üldiselt vastavalt kohandatud üsna suured vanad kaubalaevad, mis pidasid vastu mitmele miiniplahvatusele. On teada, et II maailmasõja ajal murdus näiteks üks Saksamaa miinilõhkaja (Sperrbrecher) järjekordses miiniplahvatuses pooleks, kuid mõlemad pooled jäid ujuma. Suurem ahtriosa sõitis tagasi sadamasse isegi omal käigul, kuna vööriosa tuli sadamasse pukseerida.
Arvatavasti viimased spetsiaalselt ehitatud vastavad sõjalaevad olid 2 projekt 1256 laeva, mis lõpetasid teenistuse Nõukogude Liidu Balti laevastikus (Tallinnas) 1990-ndate alguseks.
Plasmodium falciparum-malaaria
Sümptomaatika
Maks ja põrn suurenevad, kujuneb kehvveresus. Raskematel juhtudel tekivad teadvusehäired kuni koomani. Plasmodium falciparum-malaaria võib komplitseeruda juba mõne tunniga, seetõttu tuleks raviga kohe algust teha. Õigeaegse ravita võib Plasmodium falciparum-malaaria põhjustada surma.
Tõhusaks ravimiks peetakse meflokviini.
Kopsude kahjustused
Mitmete uurijate arvates võib hüpotalamus nakkustekitajate toimel sünteesida ja vabastada antidiureetilist hormooni ja see võib esile kutsuda vedelikupeetuse.
Kaitseliidu Pärnumaa maleva staabihoone
Hoone järgmised omanikud
Linnavalitsuse korraldusega tagastati 1993. aastal Pikk 20 hoone Eesti Kaitseliidu Pärnumaa malevale.
Gjurza-M-klassi suurtükikaater
pisi|Suurtükikaater Võšhorod
Jaan Kristin
pisi|Jaan Kristin. [[Pullapää mälestussammas]] pisi|Jaan Kristin. [[Kuressaare raekoda]] pisi|[[Kalevipoeg (Glehni park)|Kalevipoeg, Glehni park ]] Jaan Kristin (ka Christin; 1863–1919) oli eesti fotograaf.
Jaan Kristin sündis Liivimaa talupoja peres. Tal oli vend Hans, kellest sai oli samuti fotograaf.
Alajos Stróbl
Alajos Stróbl (21. juuni 1856 Liptóújvár – 13. detsember 1926 Budapest) oli ungari skulptor ja kunstnik, 20. sajandi vahetusel ungari skulptuurikoolkonna juhtfiguur. pisi|vasakul|Alajos Stróbl kujutatuna [[Hans Temple'i portreemaalil]]
Saavutatud väärtuse analüüs
Valemid
Põhilised arvutused, mis annavad informatsiooni projekti edenemise kohta. CV = EV – AC SV = EV – PV CPI = EV/AC SPI = EV/PV
Hinnangud projekti lõpuleviimisele
Vastab küsimusele "Kui palju on eelarves raha kogu töö tegemiseks?".
Valem: TCI = (BAC – EV)/(EAC – AC)
ANSI/EIA-748 standard
Need täismahus nõuded sobivad suurtele projektidele, kuid kipuvad lämmatama väiksemaid ja vähem keerulisi projekte kui need, mis tulevad ette valitsussektoris. Nendel juhtudel piisab, kui rakendada ANSI/EIA-748 standardi 32 juhisest kümmet (kriteeriumid 1, 2, 3, 6, 7, 8, 16, 22, 27, 28).
Kasulikkus ettevõttele ja kliendile
EV aitab äripartnerite vahel usaldust luua, sest pakub läbipaistvat ja informatiivset viisi tulemuste edastamiseks. EVM loob aluse konstruktiivseks dialoogiks.
Pjotr Anohhin
Ta oli Ivan Pavlovi nimekamaid õpilasi. Ta arendas funktsionaalsete süsteemide teooriat, mille kohaselt käitumisakti kirjeldab tagasisidetsükkel.
Vajdahunyadi loss
pisi|Vajdahunyadi loss Vajdahunyadi loss on Budapestis Városligeti linnapargis asuv loss. See on historitsistlik koopia Vajdahunyadi kindlusest ajaloolises Transilvaania piirkonnas. Lossi lähedal asub Ungari Põllumajanduse Muuseum ja Raamatukogu, Jáki kabel ning Miklós Ligeti skulptuur "Anonymus".
Gerdrudis Czoie
Gerdrudis Czoie (Gerdrudis uxor Johan[n]is Czoie; surnud 1458) oli Erastvere mõisniku Johann Czoie abikaasa.
Tüüp 74
Tüüp 74 (74式戦車 nana-yon-shiki-sensha) on Jaapani Omakaitsejõudude maavägede põhilahingutank.
Relvastus ja seadmed
Kahurit saab tõsta +9,5 kraadi ja langetada −6,5 kraadi. Vedrustuse abil tanki kallet muutes on võimalik kahurit tõsta +15 kraadini ja langetada −12,5 kraadini.
Komandöri kasutada on viis periskoopi, J3 infrapunaperiskoop ühe- kuni kaheksakordse suurenduse ja laserkaugusmõõtjaga. Sihturil on J2 infrapunaperiskoop-sihik ühe- kuni kaheksakordse suurendusega ja teleskoopsihik. Laaduri peakohal on luuk ja tal on üks 360 kraadi pööratav periskoop. Juhtmehaanikul on kolm JM 17 mudel 2 periskoopi luugi ees ja üks infrapunaperiskoop luugi keskel. Infrapunaperiskoop on mõeldud kasutamiseks koos infrapunasõidutuledega. Tankil on ka tavalised ja infrapunaotsingutuled. Valge valgusega otsingutuledega on nähtavus kuni 3000 meetrit, infrapunatuledega kuni 1000 meetrit.
Kasutajad
Tanki ei ole tarnitud Jaapanist välja.
Mustlaskeelne Vikipeedia
Seal on artiklit, millega see on artiklite arvult. keeleversioon.
Giuseppe Amato
Amato lavastas koos Vittorio De Sicaga filmi "Rose scarlatte" ("Punased roosid") ja iseseisvalt muid filme.
1960. aastal sai ta David di Donatello auhinna elutöö eest.
Tsooru rahvamaja
Rahvamaja asutati 1928.
Revo Jõgisalu
Jõgisalu oli bändide A-Rühm ja Toe Tag asutajaliige.
Pärt Peterson
Teadustöö
Uurimisvaldkonnad: immuunsüsteemi rakkude transkriptsiooniline regulatsioon, autoimmuunsuse tekkes osalevad geenid, genoomne imprinting. Eesti Inimesegenoomi Ühingu ja Soome Immunoloogia Seltsi liige. Tähtsamad uurimustoetused: Soome Akadeemia 2000–05, Wellcome Trust 2003–08, EU Raamprogramm 6: 2003–2008.
Tunnustus
2016 Tartu Ülikooli medal
35 Hudson Yards
pisi|[[30 Hudson Yards vasakul ja 35 Hudson Yards keskel]] 35 Hudson Yards (ka Equinox Tower) on ülikõrge (72-korruseline) pilvelõhkuja, mis asub Manhattani lääneküljel Hudsoni jõe läheduses.
Nīgrande
pisi|tühi|Nīgrande kirik
Gerda Wegener
Looming
Naiskunstnikuna oli Gerda Wegeneril naiste maalimisel palju eeliseid. Ta teadis naiseks olemise võlusid nii seest kui väljast. Tema loomingus tulevad selgelt esile naise iseseisvus ja võime mõjutada ennast ümbritsevaid inimesi, mitte ainult see, kuidas mehed näevad naisi oma ihadele vastavalt. Kui tolle ajastu meeskunstnikud maalisid naisi ilusate objektidena, siis Wegener tekitas midagi uut, maalides naisi pigem eneseteadlike subjektidena.
"Ellen von Kohli portree"
Maali näidati avalikult esimest korda 1907. aastal Charlottenborgi ja vabanäitustel, kuid Gerda sai vastukajaks palju kriitikat, eriti naturalismi ja realismi esindajatelt. Ta tembeldati vaenulikuks n-ö talurahvakunsti vastu.
"Maskiga naine"
"Maskiga naine" loodi naiste tootemargile Teindelys. Näokreemipurgi illustratsioonil on kujutatud vana ja kortsulise naise maski, mida hoiab noor ja ilus neiu.
"Peegli ees"
Wegeneri maalide iseärasused on inimeste pilgud ja tähelepanu keskpunktis olemine. Näiteks maalil "Peegli ees" on kaks figuuri – naine ja mees. Maali keskele paigutatud naine vaatab ennast peeglist. Ta on keskendunud endale ja mõtleb omi mõtteid. Samal ajal jälgib mees teda selja tagant, ning ehkki naine ei pööra talle erilist tähelepanu, tajub ta siiski mehe kohalolu. Maali süvenedes tundub, et mees on pandud olukorda, kus ta on üleliigne.
Uherské Hradiště
Linna asutas 1257. aastal Böömimaa kuningas Otakar II. 1258. aastal sai linna nimeks Nový Velehrad. Praeguse nime sai Uherské Hradiště 1587. aastal.
Kamari–Kärevere veerada
Kamari–Kärevere vee(matka)rada (ka Põltsamaa–Kärevere vee(matka)rada) on mööda Põltsamaa, Pedja ja Emajõge kulgev veerada. Rada peaks algama Kamarist ja lõppema Käreveres. Raja pikkus on 75 km. Rada jääb Alam-Pedja looduskaitseala piiresse.
Urmas Peterson
Urmas Peterson (sündinud 17. jaanuaril 1956 Tartus) on eesti geograaf.
Teadustöö
Uurimisvaldkonnad: metsade kaugseire ja taimekoosluste dünaamika, Eesti maakasutuse muutused satelliidipiltidelt mõõdetuna. Üle 30 teadustrükise.
Justin Azevedo
Justin Azevedo (sündinud 1. aprillil 1988 West Lorne'is, Ontario provintsis) on Kanada jäähokimängija, kes mängib keskründajana Šveitsi kõrgliiga klubis ZSC Lions.
2008. aastal valis Los Angeles Kings ta NHL-i draft'is 153. valikuna. Aastatel 2008–2012 mängis ta American Hockey League'is (AHL) Kingsi tütarklubis Manchester Monarchs, kuid NHL-is jäi tal vaatamata soliidsetele esitustele AHL-is debüüt tegemata.
Leo Rannit
Elulugu
Lõpetas 1924 Tartu Poeglaste Reaalgümnaasiumi ja 1927 Sõjakooli. Õppis 1933–36 TÜ keemiaosakonnas, lõpetas 1937 Tallinna Tehnikainstituudi. Oli 1937–39 lektor Sõjakoolis ja 1938–44 õppeülesande täitja TTÜ-s. 1941 arvati TTÜ aspirantuuri professor juhendamisel.
Heinstert
2020. aastal elas seal 591 inimest.
Siberi kontpuu
Kasvutingimused
Ta on külmakindel, varjutaluv ja mullastiku suhtes vähenõudlik. Talle ei sobi liiga kuivad mullad. Teda paljundatakse nii seemnetest kui ka võrsikutega. Talub hästi saastunud linnatingimusi. Sobib kasvatada üksikpõõsana, rühmiti ja kärpimata, nii vabavormilise kui ka kärbitud hekina.
Prothesis
Prothesis on õigeusu ja kreekakatoliku kirikus ruum või koht, kus valmistatakse ette pühasid ande armulaua salasuse jaoks.
Võit (sovhoos)
Sovhoos likvideeriti 1993. aastaks.
Sovhoosi Võit Illi vaatluspunktis on 1974. aastal mõõdetud Eesti suurim ööpäevane sademehulk – 154 mm.
Soojuskadu
Küte peaks kompenseerima hoone soojuskaod ja ventilatsioonikaod. Sellepärast võetakse soojuskadu kõigi küttesüsteemiga seotud arvutuste aluseks. Hoone soojuskaod arvutatakse iga välispiiret omava ruumi soojuskadude summana vastavalt standardile.
Aime Sügis
Isiklikku
Ta oli taimetoitlane ja abielus Anatol Sügisega, kes on samuti taimetoitlane
Agroturism
Viis kategooriat:
NSV Liidu Üldise Masinaehituse Ministeerium
Ministeerium ühendas ja koordineeris paljude kosmosetehnika ja tuumaraketirelvastuse seadmete väljatöötamise ja tootmisega seotud ettevõtete ja teadusasutuste tööd.
Väino Aren
Töökäik
Aastatel 1949–1950 oli Väino Aren Vanemuise teatri rühmatantsija, 1950–1971 Estonia teatri balletisolist, 1971–1975 operetisolist ja 1975. aastast samas teatris inspitsient.
Rollid
pisi|Väino Aren ja [[Anu Kaal (2008)]]
Elulooraamat
Õie Orav on kirjutanud temast portreeraamatu "Väino Aren" (kirjastus Ilo, 2008).
Elu keset linna
Tegelastest lähemalt
Hannes on nüüdseks koos Heleni ja Hanna-Hellaga kolinud Saaremaale Karuneeme, kus ta tegeleb sadamaarendusega.
Lily Castel
Alice van Acker (esinejanimega Lily Castel; sündinud 10. aprillil 1937 Gentis) on Belgia laulja.
Arno Ratas
Teadustöö
Uurimisvaldkond: luminofooride keemia ja füüsika, termoluminestsentsdosimeetrid, luminofoorid. 2 NSV Liidu autoritunnistust.
Kalev Stoicescu
1996. aastal oli ta Eesti–Venemaa piiriläbirääkimistel Eesti delegatsioonijuhi kohusetäitja.
Kriaunos
Küla järgi on nimetatud Kukruse lademe Kriaunose kihistik.
Šiauliai rajoon
pisi|tühi|Šiauliai rajooni omavalitsused
Norviliškėse loss
Ajalugu
Sealse mõisa kohta on esimesed teated aastast 1586, Mõisa omandas XVII sajandi alguses Ida-Preisimaalt pärit Szorczide suguvõsa. Ametlikult sai sellest valdusest samuti Szorczidele kuulunud Surviliški mõisa karjamõis. Nemad rajasid ka sealse lossi, mis oli nende mõisa häärberiks. Loss ise, selle väravatorn ja kaitsetorn moodustasid kunagi tüüpilise suletud süsteemi, mille keskel oli kompaktne sisehoov. Oma abikaasa surma järel annetas tema lesk Darata aastal 1617 karjamõisa Vilniuse frantsisklastele, täpsemalt minoriitidele. Lisaks hoonetekompleksile andis ta frantsisklastele üle ka ümbruskonna niidud, talud, aiad ja metsad. Sisuliselt kujunes mõisakompleks kloostriks ja lossi ümbruse valdused hakkasid kuuluma kloostrile.
Aastal 1919 hõivasid kloostri ja sõjaväelinnaku territooriumi Surviliški kihelkonna elanikud, nõudes, et Norviliškėsesse rajataks uus kirik. Kolm aastat hiljem asuti vana kiriku kohale uut kirikut ehitama, see valmis aastal 1928. Lossist sai sealse kiriku pastoraat. pisi|left|Norviliškėse lossi väravatorn
pisi|Festival Be2gether Loss taastati osaliselt aastal 1999, põhjalikumalt restaureeriti see aga aastail 2004–2007. Aastail 2007–2010 peeti lossi juures vabaõhufestivali Be2gether. Tänapäeval on loss mõeldud erinevate pidustuste ja ürituste korraldamiseks.
Nicole & Hugo
1973. aasta Eurovisiooni lauluvõistlusel esindas ta Belgiat lauluga "Baby, Baby".
Rao Heidmets
Elulugu
Rao Heidmets on osalenud mitme rahvusvahelise animafilmide festivali žüriis. 1997–1999 oli ta Eesti Filmi Sihtasutuse eksperdikomisjoni liige.
Filmid
Kõik tabeli andmed on pärit Eesti Filmi Andmebaasist.
Kukruse mõis
pisi|Kukruse mõisa peahoone (2010) pisi|Kukruse mõisa peahoone (2007) pisi|Kukruse mõisa peahoone tagakülg
Ajalugu
1923. aastal läks mõisamaa 1919. aasta maareformiga asunikutaludele ja härrastemaja Eesti Kiviõli Eesti põlevkivitööstuse käsutusse. 1925. aastal avati Kukruse mõisahoonetes vene algkool, mis 1931. aastast kandis nime Kukruse vene emigrantide algkool. Endises Kukruse mõisa härrastemajas asusid ka kaevandustööliste korterid.
Tiberios III
Võimuletõus
Keiser Leontiose ajal tuli Bütsantsil 697. aastal jätta maha Kartaago. Mõne aja möödudes vallutati küll Aafrika rannik tagasi, ent peagi tuli seal taas Kreeta saarele taanduda. Saarel puhkes mäss keisri vastu ning selle etteotsa nimetasid väepealikud Apsimari. Pealinnas puhkes samal ajal katkuepideemia ning veavalt jõuti katkust toibuda, kui Apsimar oli oma laevastiku ja vägedega Konstantinoopoli müüride all. Linn toetas valdavalt Leontiost, kuid müüri kaitsjate seas leidus reetur, kes Apsimarile väravad avas. Tema väed asusid seal märatsema ja rüüstama, nagu oleks tegu mõne võõra, välisvaenlase käest võidetud linnaga. Apsimar andis käsu Leontios arreteerida ning ta sandistati (tal lõigati nina maha, täpselt nii, nagu Leontios oli Justinianus II teinud). seejärel pagendati ta kloostrisse.
Kennis & Kennis
pisi|280px|[[Alfons Kennis ja Adrie Kennis Ötzit rekonstrueerimas (2011)]]
Kennis & Kennis on kunstistuudio Hollandis Arnhemis, kus töötavad paleokunstnikud ja skulptorid Adrie ja Alfons Kennis, hollandlastest kaksikvennad.
Ignati (Moskva patriarh)
Elulugu
Kui 1605. aastal lähenesid Vale-Dmitri I väed Moskvale, oli Ignati Venemaa piiskoppide seas esimene, kes usurpaatorit tervitas ja talle truudust vandus. See toimus peatselt pärast Vale-Dmitri sisenemist Tulasse 15. juunil (vkj 5. juunil). Kuna Ignati oli kreeklane, siis juba seetõttu oli vene vaimulike suhtumine temasse küllaltki vaenulik, kuid see vahejuhtum ainult süvendas teiste piiskoppide vihkamist Ignati vastu – esialgu seetõttu, et patriarh Iiob keeldus isehakanu õigusi tunnistamast ja nii loeti Ignatit reeturiks, hiljem, pärast Vale-Dmitri võitu aga seetõttu, et Ignati oli jõudnud uut valitsejat esimesena tervitada ja pälvinud seetõttu teistest suurema soosingu.
Moskva patriarh
Pärast Vale-Dmitri I saabumist Moskvasse vabastas kiirkorras kokku kutsutud kirikukogu 1. juulil (vkj 21. juunil) 1605 ametist senise Moskva patriarhi Iiobi ja valis samal päeval vastavalt uue valitseja suunistele uueks patriarhiks Rjazani peapiiskopi Ignati. Tema intronisatsioon ehk patriarhitoolile seadmine toimus 9 päeva hiljem, 10. juulil (vkj 30. juunil).
Tiina Jaaksoo (muusikateadlane)
Ta töötas aastatel 1966–1987 ja 1989–2003 Georg Otsa nimelises Tallinna Muusikakoolis klassikalise harmoonia, solfedžo ja elementaarteooria õpetajana; aastatel 1987–1989 oli samas direktor.
Heinrich Petlem
Elukäik
Heinrich Petlem oli mõisavalitseja poeg.
Igor Bõkov
Haridus ja töökäik
Ta võttis osa Esimesest ja Teisest Tšetšeenia sõjast. 1997. aastal ülendati ta meditsiiniteenistuse kindralleitnandiks ja 2005. aastal meditsiiniteenistuse kindralpolkovnikuks.
Areoolpilvik
Areoolpilvik (Russula virescens) on pilvikuliste sugukonda pilviku perekonda kuuluv söögiseen.
Père-Lachaise'i kalmistu
pisi|Kalmistu peavärav Père-Lachaise'i kalmistu (prantsuse keeles Cimetière du Père-Lachaise ; ametlikult Cimetière de l'Est "ida surnuaed") on surnuaed Prantsusmaal Pariisi idaosas. Père-Lachaise on Pariisi linna suurim kalmistu.
Malve
2019. aasta seisuga oli see Eestis esinemissageduselt 1346. naisenimi. 1. jaanuari 2019 seisuga oli Eestis eesnimi Malve 35 naisel.
Taatlemine
Taatlemine ehk taatlus on mõõtevahendi kasutuskõlblikkuse kindlakstegemise protseduur, mille käigus pädev taatluslabor või teavitatud asutus kontrollib mõõtevahendi vastavust kehtestatud nõuetele ja märgistab nõuetele vastava mõõtevahendi taatlusmärgisega. Taadeldakse ainult neid mõõtevahendeid, millel on riigis kehtiv tüübikinnitus, s.o pädev otsustus selle kohta, et vaadeldavat tüüpi mõõtevahend vastab õigusaktidega kehtestatud nõuetele.
Kiiruisutamine 1998. aasta taliolümpiamängudel
thumb|M-Wave Kiiruisutamisvõistlused 1998. aasta taliolümpiamängudel Naganos peeti 8.–20. veebruarini. Toimumiskohaks oli ametliku nimega Nagano Olympic Memorial Arena jäähall, mis avati 1996. aastal ja mida tavaliselt nimetatakse ainult M-Wave'iks. Võisteldi kümnel kiiruisutamise distantsil, millest viis oli meestele ja viis naistele. Esimest korda olümpiamängude ajaloos uisutati 500 meetri distantsi kaks korda, mille ühine aeg otsustas olümpiavõitja. Maailmarekordiomanik Shimizu uisutas juba esimeses voorus parima aja ja teises sõidus paranes aeg veelgi, jäädes oma rekordile alla vaid paarikümnendiku võrra.
1500 m
Kuupäev: 12. veebruar Osavõtjaid: 44 võistlejat Riike: 18 Maailmarekord: 1.48,88 Rintje Ritsma, 20. detsember 1997, Heerenveen Olümpiarekord: 1.51,29 Johann Olav Koss, 14. veebruar 1994, Hamar Olümpiavõitja 1994: 1.51,29 Johann Olav Koss <br style="clear:both;" />
Kuupäev: 16. veebruar Osavõtjaid: 35 võistlejat Riike: 15 Maailmarekord: 1.57,87 Catriona LeMay Doan, 29. november 1997, Calgary Olümpiarekord: 2.00,68 Yvonne van Gennip, 27. veebruar 1988, Calgary Olümpiavõitja 1994: 2.02,19 Emese Hunyady <br style="clear:both;" />
Pobiedziska
Asulat on ürikutes esmamainitud 1048. aastal. Linnaõigused sai Pobiedziska 1257. aastal. Teise Poola jagamise tulemusel läks linn 1793. aastal Preisi kuningriigi võimu alla. Vahepeal oli Pobiedziska aastatel 1807–1815 Varssavi hertsogiriigi koosseisus. 1919. aastal läks linn tagasi Poolale.
Jānis Rinks
Jānis Rinks (venepäraselt Ivan Aleksandrovitš Rink ( vene Иван Александрович Ринк); 12. november 1886 Kuramaa kubermang – 15. märts 1938 Moskva) oli Venemaa ja Nõukogude Liidu sõjaväelane (diviisikomandör). Ta oli rahvuselt lätlane.
Aastatel 1932–1937 oli ta NSV Liidu Tōkyō saatkonna sõjaväeatašee.
Jānis Rinks arreteeriti 7. oktoobril 1937 ning hukati 15. märtsil 1938. Ta rehabiliteeriti postuumselt 30. juunil 1956.
Kertši väina intsident
Sündmuse kirjeldus
Operatsioonis osales vähemalt neli Venemaa sõjaväekopterit, ründelennukid ja eriüksuslased. Sõjaväe ründelennukitelt väljatulistatud kahest raketist tabas Ukraina laevu vähemalt üks.
Võõrastemaja
Elu tasulises külaistemajas
Tasulises külalistemajas elavad inimesed võivad olla eri riikidest ja erinevate kultuuridega, seega valib PG majutusasutuses elav inimene järgmiste heade külgede järgi omale majutuse, et nende elu muutuks lihtsaks ja mugavaks :
Kristlikud voorused
Kristlikud voorused on seitse voorust katoliiklikus katekismuses.
Neli inimlikku ehk kardinaalset voorust on tarkus (prudentia), õiglus (iustitia), kindlameelsus (fortitudo) ja mõõdukus (temperantia).
Deutschlandfunk
Tehnoloogiad
1. jaanuaril 1989 asendas Aholmingi saatja Erchingi ja võimaldas 24-tunnist teenindust teisel pikalainesagedusel. 1. oktoobril 1994 alustas Deutschlandfunki edastamist Heusweileri saatja, mis oli varem edastanud "Europawelle Saart". 31. detsembril 1994 suleti Mainflingeni saatja. 31. detsembril 2014 pikalaineülekanded Donebachist numbril 153 kHz ja Aholming 207-l kHz lakkas, kuigi Donebach 153 kHz jätkus 1. jaanuari 2015 esimestel tundidel, enne kui see suleti. 31. detsembril 2015 lõppesid kõik ülejäänud kesklaineülekanded kell 2350 CET.
Pintsel
Muud valdkonnad
Pintslit kasutatakse ka kokanduses, näiteks küpsetistele munavalge või lihale leeme pealemäärimiseks.
Utilitarianism
Peatükk 2: mis utilitarism on
Nii et kõigist suurtest kannatuse allikatest on võimalik suuresti, mõnest peaaegu täielikult lahti saada inimeste hoole ja pingutusega, ja kuigi nende kõrvaldamine on muret tegevalt aeglane, kuigi enne võitu hukkuvad paljud põlvkonnad, naudib iga piisavalt intelligentne ja suuremeelne, kes sellesse pisimagi panuse annab, üllalt juba võitlust ennast, millest ta isekate naudingute nimel ei loobuks.
Soome iseseisvuspäev
Ajalugu
Alguses oldi iseseisvumise päeva suhtes erineval arvamusel. Parempoolsed leidsid, et Soome eraldus Venemaast täielikult alles kodusõja lõppedes ja tahtsid iseseisvuspäeva tähistada valgete armee võiduparaadi päeval 16. mail. Vasakpoolsed pidasid iseseisvumispäevaks novembri 15. päeva, sest rahva võimu esindanud Soome parlament oli kuulutanud end kõrgeima võimu kandjaks 15. novembril 1917. Kui iseseisvusdeklaratsiooni kinnitamisest oli möödunud aasta, tähistasid akadeemilised ringkonnad 6. detsembril 1918 selle aastapäeva.
Laiemalt on 6. detsembrit iseseisvuspäevana tähistatud alates 1919. aastast, kui Riiginõukogu määras selle päeva puhkepäevaks riigiasutustes, koolides ja kohtutes. Aastal 1929 sätestati päev seadusega üldiseks tasuliseks puhkepäevaks. 1937. aastal võeti vastu seadus, mis sätestas, et iseseisvuspäev on üldine pidu- ja puhkepäev, mille kohaselt pidi see olema tasuline vaba päev või tuli selle eest maksta suuremat palka, nagu pühapäeval tehtava töö eest, kui ei ole võimalik anda puhkepäeva.
Hormozgāni provints
Provints jaguneb 13 maakonnaks.
🇮🇷
Gorilla
Eluviis
Gorillade elu koosneb puhkamisest, liikumisest, söömisest, magamisest ja öisest ning päevasest pesa ehitamisest (gorillad kasutavad harva sama puhke- või ööbimiskohta järjest).
Ohustatud liigid
Gorillasid ohustab ka Ebola viirus, põhjustades nende haigestumist ahvide Ebola viirushaigusse. Arvatakse, et Ebola kandus inimestele üle gorillade karkasside töötlemisel ja nende liha söömise kaudu.
Topeltartikulatsioon
Topeltartikulatsioon on keelte struktuuri üldine omadus, mis seisneb kahe tasandi ühikute olemasolus.
Hunter
Hunter (inglise keeles 'jahimees') on inglise perekonnanimi.
Nokkmüts
Nokkmüts on peamiselt meeste kantav peakate.
AeroVironment Switchblade
Switchblade 300
Switchblade 300 on loodud selleks, et tõsta kompanii suuruse jalaväeüksuse tulejõudu. Rakett on ühemehe juhitav ja selle ülesseadmine ning laskmine võtab aega alla kahe minuti. Laskmine toimub spetsiaalsest torust, millest väljudes avanevad raketi enda tiivad ja rakett lendab edasi aku energia abil. Switchblade’i juhtimine võib toimuda autonoomselt kui ka manuaalselt. Väikeste mõõtmete ja vaikse mootori tõttu on vastasel raketti keeruline radari abil tuvastada ning jälgida isegi väga väikestel kaugustel.
Aafrika (Rooma provints)
pisi|450px|Rooma keisririik [[Hadrianuse ajal (valitses aastatel 117–138 pKr), Põhja-Aafrikas senatiprovints Africa Proconsularis (Ida-Alžeeria/Tuneesia/Tripolitaania). 1. leegion dislotseeriti aastal 125]]
Grendel (Belgia)
Grendel on küla Atterti vallas Luxembourgi provintsis Valloonia piirkonnas Belgias.
Aafrika (Rooma provints)
Ajalugu
Piirkond jäi Rooma keisririigi osaks kuni germaanlaste rändeni 5. sajandil. Vandaalid tulid Loode-Aafrikasse aastal 429 Hispaaniast ja vallutasid ala aastaks 439 ning asutasid oma kuningriigi, mis hõlmas ka Sitsiilia, Korsika, Sardiinia ja Baleaarid. Vandaalid kontrollisid maad sõdalaste eliidina, kuid seisid silmitsi kohalike berberite tugeva vastupanuga. Vandaalid kiusasid taga ka katoliiklikke berbereid, kuna vandaalid pooldasid arianismi (Egiptuse preestri Ariuse pooltrinitaarsed doktriinid). 5. sajandi lõpu poole asus Vandaali riik langusteele, jättes enamiku sisemaast mauridele ja teistele piirkonna berberi hõimudele.
Aastal 533 pKr saatis keiser Justinianus I kindral Belisariose juhitud armee Aafrikat tagasi võitma, kasutades ettekäändena vandaalide dünastilist vaidlust. Lühikeses kampaanias võitis Belisarios vandaale, sisenes triumfiga Kartaagosse ja taastas Rooma võimu provintsi üle. Taastatud rooma administratsioonil õnnestus berberite kõrbehõimude rünnakud tõrjuda ja ulatusliku kindlustevõrgu abil õnnestus oma võimu taas kord sisemaale laiendada.
Pärast aastat 640 õnnestus eksarhaadil moslemite vallutus ära hoida, kuid aastal 698 rüüstas moslemite armee Egiptusest Kartaago ja vallutas eksarhaadi, lõpetades Rooma ja kristlaste valitsemise Loode-Aafrikas.
S. Kirovi nimeline näidiskalurikolhoos
Ajalugu
Aastail 1961‒1976 liideti Kirovi kolhoosiga järjest uusi kalurikolhoose – 1961 Prangli Noor Kaardivägi, 1962 Kakumäe Kalur, 1968 Neemel asunud kalurikolhoos Sõprus, 1971 Viinistus Võidu Tee ja Lohusalu Nord, 1972 Kaberneemes tegutsenud Oktoober, 1976 Rakvere rajoonis tegutsev Gorki-nimeline kalurikolhoos. Ehk siis Tallinnast Kundani ja sealt veidi edasi oli kogu Eesti põhjarannik koos lähemate saartega Kirovi-nimelise kolhoosi käes. Lisaks veel tükk Peipsi järve Mustvees Omedu kandis. Kokku ulatus suurmajand 27 endise väikemajandi territooriumile.
Aafrika (Rooma provints)
Aafrika terra sigillata
Terra sigillata kaupu toodeti 1. sajandi pKr viimasest kolmandikust alates ja need oli suure tähtsusega Rooma perioodi keskpaigast lõpuni. Antiikajast tuntud "peente" või kõrgekvaliteediliste lauanõudena levitati neid nii piirkondlikult kui ka kogu Vahemere piirkonnas piki väljakujunenud ja tugevalt kaubitsetud kaubateid. Loode-Aafrika majandus õitses, kuna selle tooted olid hajutatud ja nõudlus tema toodete järele kasvas järsult.
Kanije ejalett
pisi|Kanije ejalett aastal 1683, vahetult enne [[Osmanite riik|impeeriumi taandumist ]] Kanije ejalett (osmanitürgi keeles ایالت قنیژه ehk Eyālet-i Ḳanije, ungari keeles Kanizsai ejálet, horvaadi keeles Kaniški ejalet) oli Osmanite riigi haldusterritoriaalne üksus Karpaatia nõos. Ejalett moodustati 1600. aastal ja eksisteeris kuni impeeriumi Kesk-Euroopast taandumiseni, mis algas aastal 1686 ja kestis nominaalselt veel kuni aastani 1699.
Oskar Kuul
Alates 1955. aasta 22. detsembrist kuni 1990. aasta 20. juulini oli ta S. Kirovi nimelise näidiskalurikolhoosi esimees.
Rootare
Rootare on eesti perekonnanimi.
Raciborsko
Raciborsko on küla Poolas Väike-Poola vojevoodkonnas Wieliczka maakonnas Wieliczka vallas. Raciborsko asub Wieliczkast ligikaudu 5 km lõunas.
Nukleaas
Nukleaasidel on tihti konserveerunud minimaalsed motiivid, mis sisaldavad aktiivsaidis happelisi ja aluselisi (aminohappe) jääke. Nukleaaside katalüüsis on sageli tähtsad ka erinevad katioonid, näiteks magneesium, kaltsium, mangaan, tsink või mõni kofaktor. Metalliioonide roll on enamasti fosfodiestersideme hüdrolüüsil tekkivate vaheühendite stabiliseerimine.
Ajalugu
Kuna restriktaasid on nukleaasid, siis on nukleaaside ajalugu seotud restriktaaside avastamisega ja iseloomustamisega 1960. aastatel. Sellega said hakkama molekulaarbioloogid Werner Arber, Hamilton Othanel Smith ja Daniel Nathans ning 1978. aastal said nad restriktaaside avastamise eest Nobeli auhinna füsioloogia või meditsiini valdkonnas.
Atla-Eeru kõrts
pisi|Atla kõrtsihoone (mai 2013)
Nukleaas
Mungoa nukleaas
Mungoa nukleaase saadakse mungoa võrsetest. See ensüüm lõikab üheahelalise DNA 5’ otsast fosforüleeritud mono- või oligonukleotiidideks. Suuremates kontsentratsioonides on ensüüm võimeline lõikama ka kaheahelalisi nukleiinhappeid. Hea on seda ensüümi kasutada tömpide otsadega DNA saamiseks.
Tähtsus
On viirusi, mis kodeerivad enda nukleaase. Neil on nukleaase vaja näiteks viirusekapslisse pakitava DNA või RNA kärpimiseks, sest kapsli maht on limiteeritud. Näiteks bakteriofaagidel T4 on väga tähtsad enda genoomi kodeeritud DNaasid. Üks neist on endonukleaas VII (EndoVII), mida algul kirjeldati kui ensüümi, mida on hilises infektsioonitsüklis vaja sünteesitud DNA pakkimiseks viirusekapslitesse.
Avatäited
Uksed
Uksi liigitatakse lähtudes:
Rummo
Perekonnanime Rummo on pandud Kehtna mõisavallas Rapla kihelkonnas Harjumaal. Nimede eestistamisel määrati Rummo uueks perekonnanimeks isikuile, kelle perekonnanimi oli Rumberg ja Rumessen. 2018. aasta 1. jaanuari seisuga on perekonnanimi Rummo Eestis 17 mehel ja 23 naisel.
Litvínov
Asulat on esmamainitud 1352. aastal. 1715. aastal rajas krahv Jan Josef Valdštejn sinna suure riidevabriku, mis oli üks esimesi Tšehhimaal. Alevi staatuse sai Litvínov 7. mail 1715. 19. sajandil arenesid Litvínovis ka keraamikatööstus ja pruunsöe kaevandamine. Litvínovile anti linnaõigused 5. augustil 1852. 1939. aastal rajati linnast lõuna poole suur keemiatehas söest sünteetilise bensiini tootmiseks.
Kummikeks
Kaks mängijat astuvad kummipaela sisse ja eemalduvad teineteisest, kuni kumm on pingul, jäädes näod vastamisi seisma. Ühe või mõlema hoidja puudumisel pannakse asenduseks üks või kaks tooli. Kumm võib asetseda pahkluu, sääre, põlve, reie, puusa kõrgusel või isegi kõrgemal (need on järjestikused klassid, mis tuleb hüppajal läbida). Kummi hoidjad võivad seista jalad koos või õlgade laiuselt. Kolmas mängija hakkab kummi kohal läbi hüplema kindlaks määratud elemente. Vea tegemist elemendi sooritamisel nimetatakse apsuks. Apsu korral läheb hüppekord järgmisele mängijale.
Roman Petrov
Roman Petrov (12. jaanuaril 1934 Leningrad – 4. november 2012) oli Eesti tehnikateadlane.
Elulugu
Lõpetas 1952 Bathumi 3. Keskkooli, 1957 Leningradi Mäeinstituudi, tehnikakandidaat (1986, samas). Oli 1960–1965 Kohtla-Järve Põlevkivi Instituudi insener, vaneminsener ja nooremteadur, 1966–1968 trusti Eesti Põlevkivi konstrueerimistehnoloogia osakonna vaneminsener, 1968–1988 A. Skotšinski nimelise Mäendusinstituudi Eesti filiaali grupijuht ja vanemteadur, 1988–1992 labori juhataja ja juhtivteadur, 1992– riigiettevõtte Eesti Põlevkivi teaduskeskuse mehhaniseerimise juhtivinsener.
Kõlleste mänd
thumb|Kõlleste mänd thumb|Kõlleste mänd (2011) Kõlleste mänd on looduskaitsealune põlispuu (mänd) Põlva maakonnas Kanepi vallas Krootuse külas.
Esimene Masuuria järvede lahing
Esimene Masuuria järvede lahing oli 7.–14. septembrini 1914 Esimese maailmasõja idarindel Ida-Preisimaal Saksa keisririigi ja Vene keisririigi vägede vahel võideldud lahing. Koos nädal varem võidetud Tannenbergi lahinguga, mille käigus hävitati peaaegu täielikult Vene 2. armee, oli see osa Saksa vastupealetungist Ida-Preisimaale tunginud Vene vägede vastu.
Juri Ševtšenko
Ta oli aastatel 1992–2000 Kirovi-nimelise Sõjameditsiini Akadeemia ülem ja 1999–2004 Venemaa Föderatsiooni tervishoiuminister. 2004. aastal määrati ta Venemaa Föderatsiooni Tervishoiu Ministeeriumi peakirurgiks.
OceanGate
Firma sulges hiljem oma peakontori määramata ajaks.
Tamila Petrovskaja
Elulugu
Tamila Petrovskaja on ukrainlane ja töölise tütar.
Juri Ševtšenko
Elukäik
1991. aastal sai ta kardiovaskulaarkirurgia kateedri ja kliiniku ülemaks. Aasta hiljem määrati ta akadeemia ülemaks. Ühtlasi oli ta 1993. aastast Peterburi ja Leningradi oblasti peakardiokirurg. 1995. aastal ülendati Ševtšenko meditsiiniteenistuse kindralpolkovnikuks. 1999. aasta juulis määrati ta Venemaa Föderatsiooni presidendi seadlusega tervishoiuministriks.
Okaskroon (mälestusmärk)
Ideekavandeid koos makettidega laekus konkursile kokku kuus. Võitjaks osutus Allan Murdmaa. Seejärel oli selge, et mälestusmärk sobib rajada Rakvere tammikusse.
Sverker Göranson
Ta on sündinud Lundis. Oma sõjaväelist karjääri alustas ta juunis 1974, teenides Norra skånska regementet'is Kristianstadis ja kadetikoolis Enköpingis. Aastatel 1975–1977 õppis ta Karlbergi Kõrgemas Sõjakoolis (Militärhögskolan Karlberg) ja 1985–1987 Sõjaväekõrgkooli kõrgematel kursustel. Aastatel 1993–1994 viibis ta USA Kõrgematel Juhtimis- ja Staabikoolitusel Fort Leavenworthis (asub Leavenworthis Kansases).
Ta oli aastatel 1995–1996 ÜRO Rahukaitsejõudude koosseisus olevas Nordbat 2-s Bosnia ja Hertsegoviinas. Aastatel 1997–2000 teenis ta Svea livgarde's; 2000–2003 oli ta Rootsi sõjaväeatašee Washingtonis. Aastatel 2005–2007 oli ta peakorteri planeerimisosakonna juhataja ja armee inspektor, 2007–2009 oli ta maaväe taktikaline ülem.